कांग्रेस से बड़ा कोई ठग नहीं है : मुलायम  
मुलायम सिंह यादव ने कहा कि बाबा रामदेव के समर्थकों पर पुलिस कार्रवाई से ऐसा लगता है कि सरकार मानसिक संतुलन खो बैठी है।
समाजवादी पार्टी (सपा) के अध्यक्ष मुलायम सिंह यादव ने रविवार को कहा कि दिल्ली के रामलीला मैदान में आधी रात को बाबा रामदेव के समर्थकों पर पुलिस कार्रवाई से ऐसा लगता है कि सरकार मानसिक संतुलन खो बैठी है।  लखनऊ में मुलायम सिंह ने एक संवाददाता सम्मेलन में कहा, "रामदेव के समर्थकों पर रात को की गई कार्रवाई के बाद ऐसा लगता है कि सरकार मानसिक संतुलन खो बैठी है और इसका परिणाम सरकार को भुगतना पड़ेगा।"  कांग्रेस महासचिव दिग्विजय सिंह द्वारा रामदेव को ठग बताए जाने के सवाल पर मुलायम ने कहा कि जो लोग उन्हें ठग बता रहे हैं वह पहले अपने गिरेबान में झांके। कांग्रेस से बड़ा ठग कोई नहीं है।